stanford-oval/wikipedia huggingface dataset:
Luettelo Don Rosan Suomessa julkaistusta Disney-tuotannosta
Don Rosa -kirjasto 2: Andien kutsu (2022)

| Tarinakoodi | Suomenkielinen nimi | Alkukielinen nimi | Suomentaja | Sivuja | Lisätietoa |
| --- | --- | --- | --- | --- | --- |
| AR 125 | Krokotiilin metsästäjä | The Crocodile Collector | Jukka Lindfors | 18 |  |
| AR 128 | Vaarojen vuori | His Fortune On the Rocks | Jukka Lindfors | 12 |  |
| AR 130 | Andien kutsu | Return to Plain Awful | Jukka Lindfors | 28 |  |
| AR 143 | Nokkadamuksen kirous | The Curse of Nostrildamus | Jukka Lindfors | 10 |  |
| - | - | The Starstruck Duck | - | 10 | Julkaisematon luonnos, jota ei ole käännetty suomeksi. |
| AR 145 | Hänen majesteettinsa Roope Ankka | His Majesty, McDuck | Jukka Lindfors | 28 |  |
| H 87178 | Odottavan onki | Give Unto Others | Jukka Lindfors | 7 |  |
| H 87112 | Merkitsemätön merkkipäivä | Forget Me Not | Jukka Lindfors | 3 |  |
| H 8968 | Hopealautasella | On a Silver Platter | Jukka Lindfors | 10 |  |
| H 85218 | Laiskanläksy | Making the Grade | Jukka Lindfors | 10 |  |
| K DTM 90i | Aikasauva | Back in Time For a Dime! | Antti Hulkkonen | 4 | Ankronikka-sarjakuva, joka on Don Rosan käsikirjoittama, mutta Cosme Quartierin piirtämä. |
| H 89174 | Ankkalinnan pillipiipari | The Pied Piper of Duckburg | Jukka Lindfors | 8 |  |
| H 87173 | Onni, jonka annoin pois | Leaky Luck | Jukka Lindfors | 1 |  |
| KD 01-9012 | Ahneen palkka | The Money Pit | Jukka Lindfors | 12 |  |
Don Rosa -kirjasto 3: Aarre lasimaljassa (2022)

| Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- |
| D 91192 | Windigojen mailla | War Of The Wendigo | Jukka Lindfors | 27 |
| D 91076 | Sankari ylitse muiden | Super Snooper Strikes Again! | Jukka Lindfors | 11 |
| D 91071 | Saari ajan tasalla | The Island At The Edge Of Time | Jukka Lindfors | 14 |
| D 90345 | Nokanneulan tapaus | Incident at McDuck Tower | Jukka Lindfors | 10 |
| D 90314 | Takaisin Xanaduun | Return To Xanadu | Jukka Lindfors | 30 |
| D 90227 | Aarre lasimaljassa | Treasure Under Glass | Jukka Lindfors | 20 |
| D 90161 | Avaruuden valloittajat | The Duck Who Fell To Earth | Jukka Lindfors | 12 |
| D 90147 | Pysähtyneisyyden aika | On Stolen Time | Jukka Lindfors | 13 |
| D 90057 | Mestaripuutarhuri | The Master Landscapist | Jukka Lindfors | 10 |
Don Rosa -kirjasto 4: Klaaninsa viimeinen (2023)

| Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- |
| D 91249 | Onnenlantin tarina | Of Ducks And Dimes And Destinies | Jukka Lindfors | 15 |
| D 91308 | Klaaninsa viimeinen | The Last Of  The Clan McDuck | Jukka Lindfors | 15 |
| D 91411 | Mississippin mestari | The Master of the Mississippi | Jukka Lindfors | 28 |
| D 92008 | Julman maan jehu | The Buckaroo of the Badlands | Jukka Lindfors | 15 |
| D 92083 | Kuparikukkulan kuningas | The Raider of the Copper Hill | Jukka Lindfors | 15 |
| D 92191 | Ankkapurhan uusi valtias | The New Lair of Castle McDuck | Jukka Lindfors | 15 |
| D 92273 | Transvaalin tuittupää | The Terror of the Transvaal | Jukka Lindfors | 12 |
| - | Uniajan urho | The Dreamtime Duck of the Never Never | Jukka Lindfors | 15 |
Don Rosa -kirjasto 5: Maailman rikkain ankka (2023)

| Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- |
| D 92514 | Klondiken keisari | The King of the Klondike | Jukka Lindfors | - |
| D 92380 | Kadonneen kirjaston vartijat | Guardians of the Lost Library | Jukka Lindfors | - |
| D 93121 | Ankkapurhan miljadööri | The Billionaire of Dismal Downs | Jukka Lindfors | - |
| D 93287 | Ankkalinnasta Lillehammeriin | From Duckburg to Lillehammer | Jukka Lindfors | - |
| D 93227 | Ankkalinnakkeen valloittaja | The Invader of Fort Duckburg | Jukka Lindfors | - |
| D 11221 | Ankkojen sukupuu | The Duck Family Tree | Jukka Lindfors | - |
| - | Taiteilijan luonnoksia | - | - | - |
| D 93488 | Ankkapalatsin erakko | The Richest Duck in the World | Jukka Lindfors | - |
Don Rosa -kirjasto 6: Matka Maan keskipisteeseen (2024)

| Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- |
| D 93488 | Olla kuin ei olisikkaan | The Duck Who Never Was | Jukka Lindfors | - |
| D 94012 | Kroisoksen aarre | The Treasury of Croesus | Jukka Lindfors | - |
| D 94066 | Matka Maan keskipisteeseen | The Universal Solvent | Jukka Lindfors | - |
| D 94121 | Valvova silmä | An Eye for Detail | Jukka Lindfors | - |
| D 94144 | Kolumbuksen kadonneet kartat | The Lost Charts of Columbus | Jukka Lindfors | - |
| D 94202 | Kutistuva kitupiikki | The Incredible Shrinking Tightwad | Jukka Lindfors | - |
| D 95044 | Yukonin sydän | Hearts of the Yukon | Jukka Lindfors | - |
Don Rosa -kirjasto 7: Kymmenen avataran aarre (2024)

| Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- |
| D 95079 | Ankka kuningas Arthurin hovissa | The Once and Future Duck | Jukka Lindfors | - |
| D 95153 | Kymmenen avataran aarre | The Treasure of the Ten Avatars | Jukka Lindfors | - |
| D 96001 | Paino-ongelmia | A Matter of Some Gravity | Jukka Lindfors | - |
| D 96080 | Hämäyksen hurrikaani | The Vigilante of Pizen Bluff | Jukka Lindfors | - |
| D 96325 | Kaikkein mieluisin lahja | A Little Something Special | Jukka Lindfors | - |
| G TEM 9510 | Karhukoplanloukku | Gyro's Beagletrap | Jukka Lindfors | - |
| D 96203 | Kaksisilmäisten avaruushirviöiden hyökkäys | Attack of the Hideous Space Varmints! | Jukka Lindfors | - |
| D 96066 | Eldoradon viimeinen valtias | The Last Lord of Eldorado | Jukka Lindfors | - |
Don Rosa -kirjasto 8: Pako kielletystä laaksosta (2024)

| Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- |
| D 97052 | K.A.S.V.A.T.U.S.O.P.P.I.A. | W.H.A.D.A.L.O.T.T.A.J.A.R.G.O.N. | Jukka Lindfors | - |
| D 97346 | Musta ritari | The Black Knight | Jukka Lindfors | - |
| D 97437 | Kolmoistikliaisen merkki | The Sign of the Triple Distelfink | Jukka Lindfors | - |
| D 98045 | Cutty Sarkin cowboykapteeni | The Cowboy Captain of Cutty Sark | Jukka Lindfors | - |
| D 98202 | Hollantilaisen salaisuus | The Dutchman's Secret | Jukka Lindfors | - |
| D 98346 | Pako kielletystä laaksosta | Escape from Forbidden Valley | Jukka Lindfors | - |
| D 99078 | Sammon salaisuus | The Quest for Kalevala | Jukka Lindfors | - |
Roope Ankan kronikka (2024)

| Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- |
| D 91308 | Klaaninsa viimeinen | The Last of the Clan McDuck | Jukka Lindfors | 15 |
| D 91411 | Mississipin mestari | The Master of the Mississippi | Jukka Lindfors | 28 |
| D 92008 | Julman maan jehu | The Buckaroo of the Badlands | Jukka Lindfors | 15 |
| D 92083 | Kuparikukkulan kuningas | The King of the Copper Hill | Jukka Lindfors | 15 |
| D 92191 | Ankkapurhan uusi valtias | The New Laird of Castle McDuck | Jukka Lindfors | 15 |
| D 92273 | Transvaalin tuittupää | The Terror of the Transvaal | Jukka Lindfors | 12 |
| D 92314 | Uniajan urho | The Dreamtime Duck of Never-Never | Jukka Lindfors | 15 |
| D 92514A | Klondiken keisari | The Argonaut of White Agony Creek | Jukka Lindfors | 25 |
| D 95044 | Yukonin sydämet | Hearts of the Yukon | Jukka Lindfors | 25 |
| D 93121 | Ankantaan miljardööri | The Billionaire of Dismal Downs | Jukka Lindfors | 15 |
| D 93227 | Ankkalinnakkeen valloittaja | The Invader of Fort Duckburg | Jukka Lindfors | 15 |
| D 93488A | Ankkapalatsin erakko | The Recluse of McDuck Manor | Jukka Lindfors | 19 |
Don Rosa -kirjasto 9: Kolmen caballeron paluu (2025)

| Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- |
| F PM 99001 C | Kolikko karussa | The Coin | Jukka Lindfors | - |
| F PM 00201 C | Hakkaa päälle! | Attaaaaaack! | Jukka Lindfors | - |
| D 2000-002 | Kolmen caballeron paluu | The Three Caballeros Ride Again | Jukka Lindfors | - |
| F PM 01201 C/A | Culebran liikenero | The Sharpie of the Culebra Cut | Jukka Lindfors | - |
| D 2000-191 | Talon kokoinen vastustaja | The Beagle Boys vs. the Money Bin | Jukka Lindfors | - |
| D 2001-024 | Temppeliherrojen kätketty kruunu | The Crown of the Crusader Kings | Jukka Lindfors | - |
| D 2001-095 | Unohda koko juttu! | Forget it! | Jukka Lindfors | - |
| D 2001-143 | Ensimmäinen keksintö | Gyro's First Invention | Jukka Lindfors | - |
Pohitulli-halli

| Pohitulli-halli> Pohari |
| --- | --- |

Rakennuksen tiedot
Sijainti:  Pohjoistullitie 3, 23500 Uusikaupunki
Koordinaatit:  60°48′17.5″N, 21°24′21.7″E
Avattu:  1979
Remontoitu:  1981, 2005–2009, 2024
Omistaja:  Uudenkaupungin kaupunki
Kenttä:  parketti
Käyttäjät
 Salibandy:   Nystars 
Katsojakapasiteetti
 1 627 
Lisää rakennusartikkeleitaArkkitehtuurin teemasivulla
Pohitulli-halli (tai Pohitullin palloiluhalli) on palloiluhalli Uudessakaupungissa. Parhaiten se tunnettiin koripalloseura Korihaiden kotihallina. Nykyään hallin pääkäyttäjä on salibandyseura Nystars.
Hallin yleisöennätys on 2 500 katsojaa vuoden 1990 koripallofinaalista. Hallissa on myös pelattu Suomi-Kuuba ja Suomi-Puola koripallomaaottelut.
Palloiluhallin virallinen nimi muutettiin Pohitullin palloiluhallista Uusikaupunki 400 -areenaksi Uudenkaupungin 400-vuotisjuhlavuoden kunniaksi vuonna 2017. Juhlavuoden jälkeen hallin nimi muutettiin muotoon "Uusikaupunki Areena".
Monitoimijatalo Wintterin valmistuttua keväällä 2025 Pohitullin palloiluhallin viralliseksi nimeksi otettiin käyttöön "Pohitulli-halli" ja Uusikaupunki Areena -nimi siirrettiin Wintterin monitoimihallin nimeksi. Korihaiden siirryttyä pelaamaan ja harjoittelemaan Wintteriin, Nystarsista tuli Pohitulli-hallin pääkäyttäjä.
Remontit

Kesällä 2005 oli hallin neliosaisen remontin ensimmäinen vaihe, jolloin hallin äänentoisto uusittiin. Toinen vaihe käynnistyi kesällä 2006, jolloin areenan parketti vaihdettiin. Syksyllä 2008 halliin asennettiin uusi tulostaulu ja korien yläpuolelle asennettiin myös uudet pienet näytöt.
Kesän 2009 aikana hallia remontoitiin, jolloin nykyinen pääkatsomo siirtyi eteläiseen päätyyn ja tilalle tuli uusi teleskooppikatsomo. Uuteen katsomoon mahtui 365 henkeä, jolloin Pohitullin uusi istumakapasiteetti on 1 201 henkeä tai vaihtoehtoisesti kapasiteetti on 927 istumapaikkaa ja 600 seisomapaikkaa.
Samalla kenttä laajennettiin FIBA:n vuoden 2012 sääntöjen mukaisesti: kolmen pisteen viiva siirtyi puoli metriä taaksepäin ja lisäksi korin alle piirrettiin törmäysalue. Areena onkin tiettävästi ensimmäinen pelipaikka Suomessa, jossa siirryttiin jo tuleviin sääntömuutoksiin.
Kesällä 2024 hallissa toteutettiin saneeraus, jossa saneerattiin rakennuksen ulkoverhous sokkeloineen, ikkunoineen, ovineen ja räystäineen. Lisäksi seinäpintojen lämmineristystä parannettiin ja ikkunat uusittiin lämpöä eristäviksi. Ulkoverhoukseksi tehtiin samantyyppinen puuverhous, kuin viereen rakennettuun monitoimijatalo Wintteriin.
Kesällä 2025 Pohitulliin on tarkoitus asentaa kiinteä salibandymatto.
Aiheesta muualla

Pohitulli-halli Uudenkaupungin kaupungin nettisivuilla
| n k Korisliiga |
| --- | --- |
Joukkueet (2024–25):  BC Nokia  Bisons Loimaa  Helsinki Seagulls  Karhu Basket  Kataja Basket  Kobrat  Korihait  Kouvot  KTP-Basket  Tapiolan Honka  Salon Vilpas  Tampereen Pyrintö
Ewing

|  Ewing |
| --- | --- |
Koko nimi:  Ewing
Päämaja:  Yhdysvallat
Tunnetuimmat kuljettajat:  Jimmy Davies, Eddie Sachs, Al Herman
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1950
Kilpailuja:  2
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  1
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1960
Ewing oli yhdysvaltalainen kilpa-autonvalmistaja, joka osallistui Indianapolis 500 -kilpailuun kausina 1950 ja 1960. Jimmy Davies oli ensimmäisessä kilpailussa 17, ja toisessa kilpailussa Eddie Sachs ja Al Herman keskeyttivät teknisiin ongelmiin.
Formula 1 -saavutukset

Palkintosijat
| Nro | Kilpailu | Kuljettaja |
| --- | --- | --- |
1: 
Paalupaikat
| Nro | Kilpailu | Kuljettaja |
| --- | --- | --- |
| 1 | Indianapolis 500 1960 | Eddie Sachs |
Nopeimmat kierrokset
| Nro | Kilpailu | Kuljettaja |
| --- | --- | --- |
1:
Aiheesta muualla

Ewingin tilastot f1db.com. Arkistoitu 9.1.2009. Viitattu 18.2.2018. (englanniksi)
Tom Pidcock

| Tom Pidcock |
| --- | --- |
 Tom Pidcock vuonna 2023
Henkilötiedot
Koko nimi:  Thomas Pidcock
Syntynyt: 30. heinäkuuta 1999 (ikä 25)
Kansalaisuus:   Yhdistynyt kuningaskunta
Pyöräilijä
Pituus:  170 cm
Paino:  50 kg
Joukkue:  Q36.5 Pro Cycling Team
Laji:  maastopyöräily cyclocross maantiepyöräily
Rooli:  ajaja
Ajajatyyppi:  puncheur
Ura
Ammattilaisjoukkue(et)
2017–2018  2018–2019 2018–2021  2021–2024 2025–:  Telenet–Fidea Lions (cyclocross) WIGGINS (maantie) TP Racing (cyclocross, maantie) Ineos Grenadiers Q36.5 Pro Cycling Team
Suurimmat voitot
 Maastopyöräily   Miesten maastopyöräilyn olympiakulta (Tokion kesäolympialaiset 2020) (2021)   Miesten maastopyöräilyn olympiakulta (Pariisin kesäolympialaiset 2024) (2024)   Maastopyöräilyn olympiamatkan maailmanmestaruus (2023)  Maastopyöräilyn olympiamatkan Euroopan mestaruus (2022) Cyclocross   Cyclocrossin maailmanmestaruus (2022) Maantiepyöräily Brabantse Pijl (2021) Ranskan ympäriajo, etappivoitto (2022) Strade Bianche (2023) Amstel Gold Race (2024) 
 Tiedot päivitetty: 15.4.2024 
Aiheesta muualla
www.tompidcock.co.uk
Thomas Pidcock (s. 30. heinäkuuta 1999 Leeds) on brittiläinen kilpapyöräilijä ja kaksinkertainen olympiavoittaja maastopyöräilyssä. Hän kilpailee maastopyöräilyn lisäksi myös maantiepyöräilyssä ja cyclocrossissa. Hänen tallinsa on Q36.5 Pro Cycling Team .
Pidcock voitti olympiakultaa maastopyöräilyssä Tokyon olympialaisissa heinäkuussa 2021. Hän voitti olympiakultaa toistamiseen Pariisin olympialaisissa 2024. Pidcock on myös maastopyöräilyn olympiamatkan maailmanmestari vuodelta 2023 ja Euroopan mestari vuodelta 2022. Ensimmäisen XCO maailmancupin osakilpailun voittonsa hän sai 2021 Nové Město na Moravěssa. Lisäksi Pidcock on voittanut sähköpyörien e-MTB-maastoajon maailmanmestaruuden vuonna 2020.
Pidcock voitti cyclocrossin maailmanmestaruuden vuonna 2022 Fayettevillessä Yhdysvalloissa. Lisäksi hän on voittanut lajissa alle 23-v. maailmanmestaruuden vuonna 2019, Britannian-mestaruuden kahdesti vuosina 2019 ja 2020, sekä sijoittunut toiseksi maailmanmestaruuskilpailuissa vuonna 2020.
Maantiepyöräilyssä Pidcock on voittanut Belgiassa ajettavan klassikkokilpailu Brabantse Pijlin 2021. Hän voitti 12. etapin Ranskan ympäriajossa 2022. Vuonna 2023 hän voitti Italiassa ajettavan Strade Bianche -kilpailun ja 2024 Amstel Gold Racen.
Saavutuksia

Lähteet: Pro Cycling Stats (maantie), Pro Cycling Stats (cycloross), CycleBase, First Cycling
Sopimusoikeus

Oikeuden vaaka
Oikeusjärjestys
Julkisoikeus
Valtiosääntöoikeus
Hallinto-oikeus
Finanssioikeus
Rikosoikeus
Prosessioikeus
Eurooppaoikeus
Kansainvälinen oikeus
Yksityisoikeus
Henkilöoikeus
Varallisuusoikeus
Perhe- ja jäämistöoikeus
Työoikeus
Kauppaoikeus
Ympäristöoikeus
Urheiluoikeus
Lääkintä- ja bio-oikeus
Kansainvälinen yksityisoikeus
Oikeuden yleistieteet
Oikeusteoria
Oikeushistoria
Oikeussosiologia
Oikeustaloustiede
Oikeuden ja sukupuolen tutkimus
Oikeusinformatiikka
Sopimusoikeuden kohteena ovat sopimukset, joiden osapuolina voivat olla yksityishenkilöt, yritykset, kunnatkin, valtio ja muut julkisyhteisöt. Tätä nykyä julkisyhteisöjen sopimusvapaus on kapeampi kuin yksityisten. Etenkin kilpailuttamista koskevat lait ja määräykset vaikuttavat sopimiseen.
Tämä artikkeli koskee lähinnä varallisuusoikeudellisia sopimuksia, Sopimusoikeuden yleisiä periaatteita sovelletaan kuitenkin myös esimerkiksi avioehtosopimuksiin ja perinnön luovuttamiseen.
Suomen sopimusoikeuden yleiset periaatteet

Sopimusoikeuteen kuuluu yleisiä periaatteita, joista eräät ilmenevät lainsäädännöstä, mutta toiset eivät. Eräistä sopimustyypeistä on erikoislainsäädäntöä, kuten kiinteistön kaupasta. Eräitä sopimuksia koskevat riidat ratkaistaan yleisten periaatteiden ja osa taas periaatteiden lisäksi erikoislaisäädännön kuten kauppalain tai kuluttajansuojalain perusteella. Erikoislainsäädännöllä on monesti tarkoitus suojata heikompaa osapuolta kuten kuluttajansuojalailla kuluttajaa elinkeinonharjoittajaa kohtaan ja työlainsäädännöllä työntekijää työnantajaa kohtaan.
Tällä oikeudenalalla oikeuskäytännön merkitys on hyvin suuri.
Lähtökohtana on yksityisautonomia eli oikeusvaltiossa kaikille oikeustoimikelpoisille ihmisille ja oikeuskelpoisille yhteisöille kuuluva vapaus velvoittautua sekä lat. pacta sunt servanda eli sopimuksen sitovuus osapuolia kohtaan.
Päätäntävapaus antaa osapuolille mahdollisuuden valita itse, solmiiko sopimuksen vai ei. Sopimuskumppanin valitsemisen vapaus antaa osapuolen valita, kenen kanssa sopimuksensa solmii.
Sisältövapaus takaa osapuolille mahdollisuuden päättää vapaasti esimerkiksi hinnasta ja muista sopimusehdoista. Muotovapaus tarkoittaa, että sopimus voi olla millainen tahansa, suullinen tai kirjallinen, eikä kirjallisessa muodossa ole mitään määriteltyjä sääntöjä, joita pitäisi noudattaa (keskeisinä poikkeuksina ovat muotovaatimuksia sisältävät kiinteistön kauppa tai testamentti). Nykyään kirjalliseksi muodoksi katsotaan myös sähköpostiviesti tai tekstiviesti, kunhan lähettäjän henkilöllisyys voidaan varmistaa. Lisäksi sopimuksilla on purkuvapaus, sopimuksesta saa irtautua, mutta irtautuminen sopimuksesta vastoin toisen sopijapuolen tahtoa voi olla sopimusrikkomus, joka johtaa vahingonkorvausseuraamukseen.
Nämä vapaudet tarkoittavat sitä, että viranomainen antaa tarvittaessa tukea oikeuden toteuttamisessa. Jos henkilö toimii vastoin sopimusta – esimerkiksi vuokralainen jättää vuokramaksunsa rästiin – loukattu osapuoli haastaa hänet oikeuteen ja tuomioistuin antaa maksutuomion ja ehkä häädön, jotka ulosotto panee täytäntöön.
Sopimusoikeus jaetaan yleisiin oppeihin ja erinäisiin sopimuksiin. Edellinen koskee yleisesti kaikkia sopimuksia; jälkimmäinen koskee sopimustyyppejä, jotka poikkeavat toisistaan paljonkin.
Sopimuksen syntyminen

Sopimuksen solmimisesta säädetään yleisesti oikeus­toimi­laissa (laki varallisuusoikeudellisista oikeustoimista). Sopimus syntyy, kun on annettu tarjous ja siihen on saatu hyväksyvä ja olennaisilta osiltaan tarjousta vastaava vastaus. Vastauksen on lisäksi oltava oikea-aikainen. Vastaus joka poikkeaa tarjouksen ehdoista tulkitaan uudeksi tarjoukseksi. Oikeustoimilaki tuntee kuitenkin vain yhden mahdollisen sopimuksen syntytavan. Sitova sopimus voi syntyä myös esimerkiksi tosiasiallisen toiminnan tuloksena, kuten matkustettaessa julkisella liikennevälineellä tai esimerkiksi sopimusneuvottelujen tuloksena.
Lähtökohtaisesti suullinen sopimus on sitova, elleivät osapuolet ole sopineet toisin tai ellei muotovaatimuksesta johdu muuta. Kirjallisen sopimuksen käyttö on kuitenkin suositeltavaa, jotta sopimuksen sisältö voidaan näyttää tarpeen vaatiessa toteen esimerkiksi oikeudessa. Lisäksi etenkin liikesopimuksissa voidaan sopia siitä, että sitovan sopimuksen syntyedellytyksenä on kirjallinen muoto ja allekirjoitettu sopimusasiakirja (muotovarauma). Osapuolet voivat myös sopia, että kirjallinen sopimus sisältää kaiken sovitun, eikä suullisesti mahdollisesti solmittuihin ehtoihin voi vedota mahdollisessa riitatilanteessa.
Ennen varsinaisen sopimuksen syntyä on voitu tehdä neuvotteluvaihetta koskevia sopimuksia, kuten esisopimuksia. Niissä tarkat ehdot sovitaan myöhemmin, mutta osapuolet kuitenkin sitoutuvat tekemään sopimuksen. Neuvottelutarjoukset eivät yleensä sido esittäjäänsä, jos ne eivät johda sopimukseen. Sellaisia ovat tyypillisesti sovintotarjoukset.
Culpa in contrahendo on vahingonkorvausvastuun muoto, joka voi syntyä sopimusneuvottelujen sille osapuolelle, jonka moitittavan toiminnan vuoksi sopimusta ei syntynyt. Tämä vastuutyyppi on poikkeus. Tuottamus sopimuksen täyttämisessä on culpa in contractu.
Käytännössä hyvin tavallisia ovat vakiosopimukset, joita sopimuksen käyttäjä käyttää usean sopimuskumppanin kanssa eikä toisella osapuolella ei yleensä ole mahdollisuutta neuvotella sopimuksen ehdoista. Esimerkki: postimaksu tai lentolippu. Asiakas joko hyväksyy kuljettajan ehdot sellaisinaan tai vetäytyy hankkeesta.
Edustus

Sopimuksen voi tehdä toisen henkilön puolesta tätä sitovasti valtuutuksen nojalla. Se on yleensä kirjallinen (valtakirja), mutta myös suullinen valtuutus on pätevä. Asemavaltuutus liittyy edustajan asemaan. Myymäläapulaisella on oikeus kauppiasta sitovasti tehdä sopimuksia eli myydä tavaraa. Prokura oli ennen suhteellisen tavallinen jatkuvan valtuutuksen muoto.
Oikeushenkilön edustuksesta on laissa yksityiskohtaisia sääntöjä, joiden sisältö ilmenee yleensä kaupparekisteristä: kuka "saa kirjoittaa yhtiön nimen". Sopimuksen merkityksestä ja laajakantoisuudesta riippuen joskus osakeyhtiön puolesta toimii kuka tahansa toimihenkilö, joskus hallituksen jäsen, joskus hallitus, joskus hallitus yhtiökokouksen siihen valtuuttamana. Osakeyhtiön osakkaalla ei ole pelkästään osakkuutensa perusteella oikeutta toimia yhtiön puolesta.
Valtuutukseen liittyvät kelpoisuus eli näkyvä, havaittava oikeus toimia toista velvoittavasti ja toimivalta, joka on suppeampi käsite. Oikeustoimilain 11 §:n 1 momentin mukaan oikeustoimi, jonka edustaja tekee kelpoisuutensa rajoissa mutta toimivaltansa ylittäen, sitoo valtuuttajaa, jos kolmas osapuoli ei tiennyt eikä hänen pitänytkään tietää toimivallan ylityksestä. Kysymyksessä on vilpittömän mielen suoja, joka edellyttää perusteltua vilpitöntä mieltä.
Sopimuksen lakkaaminen

Sopimuksen tekovaiheessa on usein sovittu sopimuksen lakkaamisen edellytyksistä. Yleensä on sovittu, että sopimus on voimassa toistaiseksi tai määräajan. Esimerkiksi huoneenvuokrasopimus tehdään olemaan voimassa yhden vuoden tai toistaiseksi siten että se lakkaa yhden kuukauden kuluttua irtisanomisesta.
Sopimusta ei saa purkaa ilman perusteltua aihetta, sillä seurauksena voi olla vahingonkorvausvelvollisuus. Perusteltu aihe on esimerkiksi suorituksen mahdottomuus, kuten force majeure eli voittamaton este. Tällainen sopijapuolten tahdosta riippumaton tapaus, kuten tulipalo tai vakava luonnonilmiö, johtaa suoritusten palauttamiseen puolin ja toisin. Esimerkki: henkilö ostaa mökkiloman Lapista, mutta lomakohde tuhoutuu tulipalossa.
Sopimusrikkomus johtaa muun muassa kauppalain säännösten mukaan sopimuksen purkamiseen. Sopimusrikkomus on sopijapuolen vastuulla oleva seikka, usein tavaran virhe tai suorituksen viivästyminen. Sopimusoikeudessa on tapana puhua tuottamuksesta, joka tarkoittaa melkein samaa kuin varomattomuus. Ero yleiseen kielenkäyttöön on ns. objektiivinen standardi. Henkilö laiminlöi toimia tavalla, jolla kuka tahansa toinen hänen asemassaan ollut henkilö olisi toiminut. Auton korjattavakseen ottanut syyllistyy tuottamukseen, jos hän jättää auton lukitsemattomana ulkosalle ja varas vie sen. Puolustukseksi ei kelpaa, että kukaan ei ole aiemmin anastanut korjattavaa autoa, sillä huolellinen henkilö ei jätä autoa omilleen lukitsemattomana.